b'\n_START_ARTICLE_\nJo\xc5\xbeko Benedeti\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudij bogoslovja je za\xc4\x8del v Gorici, nadaljeval in kon\xc4\x8dal pa na Teolo\xc5\xa1ki fakulteti v Ljubljani, kjer je 29. junija 1951 tudi prejel ma\xc5\xa1ni\xc5\xa1ko posve\xc4\x8denje. V letih 1952\xe2\x88\x921963 je bil \xc5\xbeupnik v \xc5\xa0martnem v Gori\xc5\xa1kih brdih. Tu je obnovil \xc5\xbeupnijsko cerkve sv. Martina s freskami Toneta Kralja. Nato je bil v letih 1963\xe2\x88\x921977 spiritual v dija\xc5\xa1kem semeni\xc5\xa1\xc4\x8du v Vipavi, od 1977-1986 \xc5\xbeupnik v Solkanu, kjer je po na\xc4\x8drtih arhitekta Franca Kvaternika v cerkvi sv. \xc5\xa0tefana obnovil prezbiterij, po letu 1986 pa spiritual v Bogoslovnem semeni\xc5\xa1\xc4\x8du Ljubljani. Sodeloval je s skupino duhovnikov, ki so v povojnem \xc4\x8dasu na Gori\xc5\xa1kem prvi pri\xc4\x8deli z veroukom srednje\xc5\xa1olcev in vodil \xc5\xa1kofijsko komisijo za duhovne poklice v koprski \xc5\xa1kofiji ter pisal \xc4\x8dlanke duhovne in pastoralne vsebine v reviji Bo\xc5\xbeje okolje in Cerkev v sedanjem \xc4\x8dasu.'